User:Aberaame/sandbox

'''நைட் சஃபாரி

'''உலகின் முதல் இரவு நேர விலங்கியல் பூங்காவாகவும், சிங்கப்பூரின் புகழ்பெற்ற சுற்றுலாத் தலமாகவும் நைட் சஃபாரி திகழ்கிறது. இத்தகைய இரவு நேர விலங்கியல் பூங்கா என்ற சிந்தனை 1980களில் அப்போதைய விலங்கிய பூங்கா தலைவரான முனைவர் ஆங் சுவீ லா அவர்களால் ஆலோசிக்கப்பட்டு மே 26 1994இல் அதிகாரப்பூர்வமாகத் திறக்கப்பட்டது. இது. இது சிங்கப்பூர் விலங்கியல் பூங்கா மற்றும் அப்பர் சிலேத்தார் நீர்த்தேக்கத்திற்கு இடைப்பட்ட பகுதியில் 35 ஹெக்டர் நிலப்பரப்பில் அமைந்துள்ளது.

நைட் சஃபாரியில் தற்போது 130 வகையைச் சேர்ந்த 2500 மிருகங்கள் உள்ளன. அவற்றுள் 38% விலங்குகள் அழிந்துபோகும் நிலையில் இருக்கும் இனத்தைச் சார்ந்தவை. இது சிங்கப்பூர் வனவிலங்கு காப்பகத்தால் நிர்வகிக்கப்பட்டு வருகிறது. இங்கு ஓர் ஆண்டிற்கு கிட்டத்தட்ட 1.1 மில்லியன் சுற்றுலா பயணிகள் வருகின்றனர்.

சிறப்பம்சங்கள்:

மற்ற விலங்கியல் பூங்காக்கள் போல் இல்லாமல் நைட் சஃபாரி திறந்த வெளியாக இருப்பதால் அதனை நடந்து சென்றும், ட்ராம் என்ற வாகனத்தில் ஏறிச் சென்றும் பார்வையிடலாம். இங்கு இந்திய நீர்யானை முதல் ஆசிய யானைகள் வரை பலவகையான மிருகங்கள் உள்ளன. இதன் இயற்கையான அமைப்பு விலங்குகளுக்கு இயற்கையான வாழ்க்கைமுறையைக் கொடுக்கிறது. ஆங்காங்கே ஓடைகளும், நீர் நிலைகளும் அமைத்து இயற்கையான வனம்போல் இதனை அமைத்துள்ளனர். காட்டுவாசி நடனங்கள், இசைகருவி இசைத்தல், நெருப்பு விளையாட்டுகள் போன்ற கலாசார நடவடிக்கைகளும் அங்கே இடம்பெறுகின்றன. இரவு நேரங்களில் விலங்குகளைக் கொண்டு காட்சிகளும் நடத்தப்படுகின்றது.

நைட் சஃபாரியில் உணவுக் கடைகளும் உள்ளன. சஃபாரி உணவகங்கள், பொங்கோ பர்கர், காசா இடாலியா போன்ற உணவகங்களும் அதில் அடக்கம். விலங்குகளைப் பார்த்துக்கொண்டே உணவு உண்ணும் வசதியும் அங்கு அமைக்கப்பட்டுள்ளது.

Reference: https://en.wikipedia.org/wiki/Night_Safari,_Singapore